hu en hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu en hu hu hu hu hu hu hu de hu hu hu hu hu en hu hu en hu en en en hu en en en hu ru en en hu hu hu hu hu hu hu pl en hu hu hu fr hu fr hu fr hu fr hu fr hu hu de hu hu hu hu hu it hu hu hu fr hu hu hu hu hu hu hu hu es hu hu hu hu en hu hu pt hu it hu it hu hu hu hu hu de hu hu hu hu hu hu hu hu hu de hu hu hu hu hu hu hu it hu hu fr hu fr hu fr hu fr hu fr hu hu fr hu hu hu fr hu hu hu hu hu hu hu hu hu fr it hu en en en en en en en
Viragotegymosolyert.hu – ünnepek, hagyományok, babonák, szimbólumok, versek a virágos mindennapokért
Katalin napja – november 25
by Nagy Jucó · 2021-11-25
“Ha Katalin kopog, a karácsony locsog.” – tartja a mondás, amit a november 25-i Katalin naphoz társítunk. Emellett azonban több más hiedelem, többek között férjjósló szokás is kapcsolódik ehhez a naphoz. Nézzük, mit gondoltak elődeink erről a napról és mit hozhat Katalin napja!
November 25-én Szent Katalinra emlékezve ünnepeljük a Katalin-napot. Szent Katalin szép és okos királyleány volt az egyiptomi Alexandriában a 4. században. Tanulmányai során ismerte meg Jézus életét. A legenda szerint akkor tért keresztény hitre, amikor egy látomásában Szűz Mária jelent meg neki, karján a Kisdeddel.
később az egyik látomásában megjelent előtte Jézus és eljegyezte. Amikor megtudta, hogy a császár üldözi a keresztényeket, Katalin védelmébe vette az üldözötteket és szembeszállt a császárral. Emiatt börtönbe vetették, ahol megkínozták, végül lefejezték. Kerékbe törésekor ismét megjelent Jézus és megígérte, hogy mindazokat meghallgatja, akik menyasszonyához, Katalinhoz imádkoznak. A legenda úgy tartja, hogy testét angyalok vitték a Sínai-hegyre, ahol tiszteletére kolostor épült.
A legendák és okossága miatt Katalin a házasságra vágyó leányok, a dajkák, az egyetemek, tudósok és a diákok védőszentjévé vált. Úgy tartják, hogy utolsó imádságában Katalin a betegekért és haldoklókért is imádkozott, ezért a kórházak, a betegek, az elesettek védőszentje is. Vértanúságának az eszköze, a kerék miatt pedig a fuvarosok, kerékgyártók, bognárok, molnárok, fazekasok tisztelték.
Alexandriai Katalin a tizennégy segítő szent egyike, a bűnbánók megtérését késleltető akadályok ellen véd.
A görög eredetű Katalin név jelentése: „korona, mindig tiszta, szeplőtelen”.
Katalin-naphoz férjjósló hiedelmek és praktikák is kapcsolódtak, csakúgy, mint a december 13-i Luca-naphoz. Szokás volt vízbe tenni egy gyümölcságat, a „katalinágat”, ha az karácsonyra kizöldült, az közeli esküvőt jósolt. Akkor volt a leghatásosabb, ha az ágért mezítláb mentek, és lopták valahonnan. A legelszánattabb több ágat is hazavittek és mindet elnevezték, így a először kizöldülő ág a jövendőbelijük nevét is elárulta.
A legények lopott leányinget tettek a párnájuk alá, vagy egész nap böjtöltek, abban bízva, hogy így megálmodják a feleségüket.
Számos vidéken dologtiltó nap volt a Katalin, nem sütöttek kenyeret, nem őröltek a malmok.
A régi időszámításban az első téli napként tartották számon. Közismert népi időjóslás: “Ha Katalin kopog, karácsony locsog, viszont, ha Katalin locsog, akkor karácsony kopog.” Vagyis, ha Katalin napján fagy, akkor karácsonykor lucskos lesz az idő. Erre utal még: „Ha Katalin szépen fénylik, a karácsony vízben úszik”, és a „Ha Katalinkor megállott a liba a jégen, akkor karácsonykor sáros lesz” mondás is. Vagyis Katalin napjával pont ellentétes lesz a karácsony időjárása.
Katalin napjából a következő év időjárására is jósoltak. A régi öregek szerint: amilyen Katalin napja, olyan a január, amilyen a következő nap, olyan a február.
Nézd meg ezeket is!
You may also like...
Állatok Világnapja – október 4
by Nagy Jucó · Published 2021-10-04 · Last modified 2021-10-05
Jégtörő Mátyás napja – február 24
by Nagy Jucó · Published 2021-02-24 · Last modified 2022-02-24
Csók világnapja – július 6
by Nagy Jucó · Published 2022-07-06
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Kérjük, adja meg a választ számjegyekkel:
13 − 2 =
Ady Endre A kis herceg Antoine de Saint-Exupery anyaság Arany János Aranyosi Ervin Assisi Szent Ferenc Babits Mihály Benedek Elek Biblia biztonság Böjte Csaba család Dalai láma Feldmár András Gandhi gyerekek házasság József Attila kutya Kányádi Sándor Márai Sándor Müller Péter naptár otthon Petőfi Sándor pénz Radnóti Miklós siker Szabó Lőrinc szakítás szentek szerelem szerencse szeretet szex számok természet vallás videó virágok Wass Albert állatok édesség élet
Sárközi György: Virágok beszélgetése
Aranyosi Ervin: A szívek szabója
Szabó Lőrinc: Könyv és álom
Bródy János: Szabadnak születtél – dalszöveg és videó
Család, gyerekek, otthon (63)
Csináld magad – DIY (61)
Ünnepnapok, virágos ünnepek (210)
Virágot egy mosolyért! (38)
Ady Endre: A fehér lótuszok
Palotás Petra: A virágárus
Babits Mihály: Jónás imája
Petőfi Sándor: A völgy s a hegy
Hála idézetek a Hála Világnapjára
Névnap / Ünnepnapok, virágos ünnepek
Anyakönyvezhető női nevek virágokból
Csináld magad - DIY
Juta filigrán kézműves technika
Csináld magad - DIY
Virágcserepek festése otthon – újrahasznosítás egyszerűen
viragotegymosolyert.hu - ünnepek, hagyományok, szimbólumok, versek a virágos mindennapokért - Copyright © Nagy Jucó 2015-2022 nagyjuco.hu
Share this ArticleLike this article? Email it to a friend!